Ананьево

Ананьево (1871―1942-жылдарга чейин ― Сазановка)— Кыргызстандын Ысык-Көл облусунун Ысык-Көл районундагы айыл. Ананьево айыл аймагына кирет. Бишкек ― Каракол унаа жолунун боюнда, деңиз деңгээлинен 1680 м бийиктикте жайгашкан. Райондун административдик борбору ― Чолпон-Ата шаарынан 50 км, Балыкчы темир жол бекетинен 130 км чыгыш, облустун борбору Каракол шаарынан 92 км түндүк-батыш тарапта. Калкы 7695 (2005). Эки орто мектеп, оорукана, үй-бүлөлүк дарыгерлер тобу, клуб, китепкана, музей бар. Тамак-аш комбинаты, сүт заводу иштейт. Улуу Ата Мекендик согушта курман болгондорго эстелик тургузулган. 1942-жылы айылдын аталышы анын тургуну ― Улуу Ата-Мекендик согушундагы Москваны коргоодо баатырларча каза болгон Николай Яковлевич Ананьевдин урматына өзгөртүлгөн. Калкы Калкы ― 7901 киши (2009-жылы). Булактар “Кыргызстан”. Улуттук энциклопедия: 1-том. Башкы ред. Асанов Ү. А., Б.: Мамлекеттик тил жана энциклопедия борбору, 2006. ISBN 9967—14—046—1